ЕгъэджакIуэ нэхъыфIыр къыхах
«2014 гъэм и егъэджакIуэ» урысейпсо зэпеуэм и щIыналъэ Iыхьэр Налшык щызэхуащIыжащ. Абы я Iэзагъэмрэ зэфIэкIымрэ щагъэлъэгъуащ къалэм и курыт школхэм я егъэджакIуэхэм ящыщу 26-м. Iыхьищу гуэшауэ екIуэкIа зэпеуэм унэтIыныгъэ зэхуэмыдэхэмкIэ цIыхуихым бжьыпэр щаубыдащ.
Апхуэдэу «Илъэсым и егъэджакIуэ» хъуащ Налшык дэт гимназие №29-м и пэщIэдзэ классхэм щылажьэ Къуэшыкъуей Ларисэ, «Класс унафэщI» унэтIыныгъэм бжьыпэр щиубыдащ курыт еджапIэ №32-м щыIэ ТIэш Кристинэ. «Социальнэ педагог» унэтIыныгъэм нэхъыфIу къыщалъытащ Мэлбахъуэ Алим (курыт еджапIэ №5), «Педагог-психолог» IэщIагъэм ирилажьэхэм Дендебер Екатеринэ (курыт еджапIэ №9) ефIэкIын къахэкIакъым. «Школ унафэщIым гъэсэныгъэ лэжьыгъэмкIэ и къуэдзэ» унэтIыныгъэм япэ увыпIэр щызэдагуэшащ ЦIыпIынэ Заремэрэ (курыт еджапIэ №7) Щауэ Спартакрэ (курыт еджапIэ №5).
ТекIуахэм дипломхэмрэ ахъшэ саугъэтхэмрэ иратащ.
Уянаевэ Заринэ.
